21. SALORI – sajam lova, ribolova i turizma
2026-04-24, 2026-04-25, 2026-04-26 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
U prostoru Gospodarskog centra u Osijeku od petka, 24. travnja do nedjelje, 26. travnja održat će se 21. SALORI – sajam lova, ribolova i turizma, događanje koje svake godine okuplja ljubitelje lova, ribolova, prirode i boravka na otvorenom.
SALORI već više od dva desetljeća predstavlja mjesto susreta struke, proizvođača opreme i svih zaljubljenika u prirodu, promovirajući bogatstvo lovne, ribolovne i turističke ponude kontinentalne Hrvatske.
Tijekom tri dana sajma posjetitelje očekuje zanimljiv program i raznovrsna ponuda izlagača, od predstavljanja lovačkih i ribolovnih saveza i društava, preko opreme za lov i ribolov, do sadržaja vezanih uz kontinentalni turizam i boravak u prirodi. Sajam donosi popratne sadržaje poput edukativnih radionica, gastronomske ponude te aktivnosti namijenjenih svim generacijama.
Organizatori sajma su Osječko-baranjska županija i Gospodarski centar Osječko-baranjske županije d.o.o., u suradnji s Hrvatskim lovačkim savezom, Lovačkim savezom Osječko-baranjske županije te Hrvatskim športsko ribolovnim savezom.
Pozivamo sve zainteresirane izlagače, proizvođače i distributere lovačke i ribolovne opreme, turističke zajednice, OPG-ove, obrtnike, udruge i sve koji žele predstaviti proizvode i usluge povezane s boravkom u prirodi da se prijave za sudjelovanje na ovogodišnjem izdanju sajma SALORI.
Sudjelovanje na sajmu pruža priliku za:

predstavljanje proizvoda i usluga širokoj publici
povezivanje s partnerima iz sektora lova, ribolova i turizma
promociju brenda i novih proizvoda

Prijavnicu za izlagače možete preuzeti ovdje.
Izvor: Gospodarski centar Osječko-baranjske županije
Foto: Osijek.in

Enes Kišević i Damir Tomić Maduna: Nije dobro, al’ dobro je
2026-04-24 19:00 - 21:00 (Europe/Zagreb) | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Enes Kišević i Damir Tomić Maduna

TRAVNJA 2026. U 19 SATI

Poetsko-glazbena predstava dvojice vrhunskih umjetnika,
Enesa Kiševića, glumca i pjesnika te Damira Tomića Madune,
gitarista i kantautora. Program je sačinjen od Kiševićevih
stihova posvećenih obitelji, životu, ženama, vinu,
a čut ćemo i njegovu nezaobilaznu antiratnu poeziju.
GRADSKA KNJIŽNICA I ČITAONICA ĐAKOVO

Svjetski dan plesa
2026-04-25 11:00 - 17:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Ritmička sekcija KUD-a Sklad organizira obilježavanje Svjetskog dana plesa, koje će se održati u subotu, 25. travnja, s početkom u 11:00 sati na Strossmayerovom trgu.
Ritmička sekcija KUD-a Sklad poziva vas na Svjetski dan plesa u veselom i plesnom ozračju. Program će se održati 25. travnja, 2026. godine s početkom u 11 h na Strossmayerovom trgu (u slučaju kiše program će se održati u Centru za kulturu).
Uz njihovu ritmičku sekciju, program će dodatno upotpuniti i naši dragi gosti:
Dječji vrtić Đakovo
Dječji vrtić Zvrk
Zumba Kids
Đakovačke mažoretkinje KUD-a Sklad
Jazz dance sekcija KUD-a Sklad
KUD Petöfi Sándor Ivanovci

Radionica Iz knjige na stol: Orah i Orašar
2026-04-28 14:00 - 16:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Na zanimljivoj i edukativnoj radionici voditeljice Dubravke Scharmitzer učenici će otkriti poveznice između umjetnosti, prirode i svakodnevnog života. Kroz priču i praktičan rad naučit će zašto je orah prava mala riznica zdravlja te kako se može koristiti ne samo u prehrani, nego i kao prirodni lijek.
Radionica je osmišljena za učenike osnovnih škola, s ciljem poticanja znatiželje, kreativnosti i zdravih navika. Uz zanimljive činjenice i interaktivne aktivnosti, djeca će na zabavan način otkriti koliko priroda može biti čudesna i korisna.:

Otvoreno memorijalno prvenstvo u sportskom ribolovu u lovu na šarana
2026-04-29 16:00 - 2026-05-02 16:00 | Jezero Koritnjak, Jezero Koritnjak, Bučje Gorjansko, Hrvatska, 31423, Croatia (Local Name: Hrvatska)
Udruga veterana 122. brigade HV Đakovo poziva vas na Otvoreno memorijalno prvenstvo u sportskom ribolovu u lovu na šarana, povodom obljetnica operacije Bljesak 95., vojne vježbe Mlinac 95., te obljetnice likovne kolonije akademskih slikara i izložbe slika „Đakovo vječno srce Slavonije 1992.“ koju je osobno otvorio Dr. Franjo Tuđman u hotelu Esplanade u Zagrebu, 26. travnja 1992. godine.
Prethodno navedene aktivnosti održavaju se i u spomen na poginulog pilota HRZ-a Zlatka Mejaškog (21. 04. 1995.) u sklopu vježbe Mlinac ’95.
Program ribolovnog natjecanja:
Srijeda, 29. Travnja 2026.

Prijem i registracija ekipa do 16:00 sati na jezeru Koritnjak – Bučje Gorjansko
Svečano otvarenje natjecanja, večera i druženje u 18:00 sati.

Četvrtak, 30. Travnja 2026.

Početak natjecanja u 09:00 sati, koje će trajati neprekidno do 02. Svibnja u 12:00 sati.

Subota, 02. Svibnja 2026.

14:00 proglašenje pobjednika, zatvaranje natjecanja, ručak i druženje.

Foto: ilustracija/Pixabay

Otvorenje izložbe učeničkih radova „Mozaik prošlosti – slagalica Đakovštine u 18. stoljeću“
2026-04-30 19:00 - 20:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
U četvrtak, 30. travnja u Muzeju Đakovštine otvorit će se izložba učeničkih radova „Mozaik prošlosti – slagalica Đakovštine u 18. stoljeću“ s početkom u 19 sati.
Ukupno je 44 učenika i 7 nastavnika iz šest osnovnih škola Đakovštine istraživalo prošlost svojih sela i grada Đakova u 18. stoljeću koristeći arhivske izvore koji su kompilirani u mape za svako selo. U izvorima su se našle karte iz 18. stoljeća, tri opisa sela od 1702. do 1780., i tri popisa kućedomaćina iz 1702., 1737. i 1757. godine. U spisu se nalazio i tekst koji je zapisao biskup Bakić (1716. – 1749.) a koji opširno svjedoči o načinu života u Đakovštini prije tristo godina i društvenim obavezama i normama koje su oblikovale svakodnevicu i bogatijih ali i siromašnijih članova društva. Učenici su imali zadatak proučiti izgled sela, izdvojiti najbitnije informacije koje se nalaze u opisima sela i popisati prezimena koja su postojala među ondašnjim stanovništvom. Rezultat ovog proučavanja su učenički radovi u kojima su ponudili svoju interpretaciju naselja, krajolika i infrastrukture, svakodnevnog života, običaja i društvenih odnosa. Tako je svaka istraživačka grupa stvorila svoj segment mozaika koji u međusobnom odnosu s ostalim dijelovima stvara cjelinu: Đakovštinu u 18. stoljeću. Svakako treba napomenuti da pojedina sela s prostora Đakovštine do sada nisu proučavana na ovaj način, što ova učenička istraživanja čini iznimno vrijednima i posebnima.
Izložba je dio većeg edukativnog projekta „Istraživački centar Muzej Đakovštine“ koji se provodi od siječnja ove godine sve do prosinca, uz sufinanciranje Ministarstva kulture i medija Republike Hrvatske i Grada Đakova. Do sada je kroz organizirane radionice i istraživačke zadatke u projektu sudjelovalo 123 učenika i 8 nastavnika, dok je u Noći muzeja u tražilici „Pronađi me, ako možeš“ koja je također dio projekta, sudjelovalo više od 100 djece različitog uzrasta. Projekt je dio dugoročnog nastojanja Muzeja Đakovštine da postane istraživačka baza za škole i za zajednicu, kao mjesto gdje se izvorna baštinska građa pretvara u živo nastavno sredstvo i poticaj za nova otkrića. Otvorenje izložbe odvija se u okviru programa 31. Edukativne muzejske akcije povodom Međunarodnog dana muzeja „Korijeni“.
Na otvorenju izložbe prisustvovat će učenici koji su ovo značajno istraživanje proveli i koji su izradili plakate, stoga Vas pozivamo da ih podržite svojim dolaskom te ujedno da iskoristite priliku i iz prve ruke čujete zanimljivosti vezane uz istraživanje.

U izložbi su sudjelovali:

OŠ „Matija Gubec“ Piškorevci
Mentor i voditelj istraživačkog tima: Petar Mikuš
Učenici:
Mia Ramač
Sara Adrić
Lea Adrić
Anamarija Hovanjec
Emilija Tunjić
Ivan Petričević
Marino Drenjančević
Ruža Ripić

OŠ „Satnica Đakovačka“
Mentor i voditelj istraživačkog tima: Mato Katalenić
Učenici:
Matej Babić
Emanuel Crnov
Luka Đanić
Tadej Hac
Roko Horvat
Stjepan Josipović
Luka Korpar
Petar Pinterić
Fran Svalina
Leon Šarčević
Ivana Tokić
Ana Vujanović

OŠ „Selci Đakovački“
Mentori i voditelji istraživačkog tima: Ivana Vidović, Ivana Vučemilović i Maja Vidaković
Učenici:
Marija Nikolić
Petra Poplašen
Laura Jarić

OŠ „Budrovci“
Mentor i voditelj istraživačkog tima: Mato Katalenić
Učenici:
Lorena Đuđik
Lena Kutjevac
Hana Rajič

OŠ „Josip Antun Ćolnić“, Đakovo
Mentor i voditelj istraživačkog tima: Mario Racić
Učenici:
Ines Hižman
Marin Menđušić
Mila Radnić
Bruno Solin
Matea Šen
Matea Šutalo
Eva Talaić
Ante Uzun
Ivan Vidaković
Niko Kovač

OŠ „Vladimir Nazor“, Đakovo
Mentori i voditelji istraživačkog tima: Tomislav Češnik i Petar Mikuš
Učenici:
Lucija Božić
Dora Tomić
Leora Soldić
Noa Truntić
Mislav Zovak
Ivan Ratković
Gabrijela Vuković
Mia Rajčić

Voditeljica edukativnog projekta „Istraživačka baza Muzej Đakovštine“ i koordinatorica aktivnosti unutar „Mozaika prošlosti“ je viša kustosica Jelena Boras.
Foto: Grad Đakovo

Otvorenje izložbe u Kući Reichsmann
2026-05-02 10:00 - 12:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Udruga veterana 122. brigade HV Đakovo poziva vas na otvorenje izložbe u kući Reichsmann.
Izložba fotografija poginulih hrvatskih branitelja u Domovinskom ratu Đakova i Đakovštine.
Izložba dijela radova akademskih slikara sa održane izložbe „Đakovo vječno srce Slavonije“, 26. Travnja 1992. godine u hotelu Esplanade koju je osobno otvorio prvi hrvatski predsjednik Dr. Franjo Tuđman.
Izložba dijela radova akademskih slikara iz 2013. godine.
Izložba radova akademskih slikara sa likovne kolonije 2026. godine, sa portretom poginulog pilota Zlatka Mejaškog.
Foto: Astro Orion

6. Vatrogasna biciklijada
2026-05-03 10:00 - 17:00 | Kešinci, Kešinci, Semeljci, Hrvatska, 31400, Croatia (Local Name: Hrvatska)
Pozivamo vas na 6. Vatrogasnu biciklijadu koja će se održati u nedjelju, 3. svibnja 2026. godine s početkom u 10:00 sati ispred vatrogasnog doma u Kešincima.
Ova rekreativna biciklijada duga 24,39 km vodi kroz Kešince, Semeljce, Koritnu, Mrzović i Vrbicu, kombinirajući vožnju asfaltiranim i poljskim putevima. Tijekom rute osigurana je okrijepa kod lovačke kuće LD Srndač Kešinci.
Kotizacija iznosi 5 € po sudioniku, a uključuje ručak, piće i okrijepu. Plaćanje je moguće na dan događaja od 08:30 do 09:30 sati. Prijave su otvorene do 30. travnja 2026. na broj 098/9257-217.
Djeca do 14 godina sudjeluju besplatno uz obaveznu pratnju odrasle osobe, a za njih je nošenje kacige obavezno. Svi sudionici dužni su pridržavati se prometnih pravila.
Za najmlađe sudionike organiziran je i dječji biciklistički poligon sa sigurnom zonom za vožnju, edukativnim sadržajem te zabavnim preprekama i vježbama.
Pridružite nam se u aktivnom i zabavnom danu na otvorenom!

Smotra folklora Đakovštine
2026-05-03 16:00 - 20:00 | Gorjani, Gorjani, Gorjani, Hrvatska, 31422, Croatia (Local Name: Hrvatska)
Smotra folklora Đakovštine održat će se 3. svibnja 2026. godine s početkom u 16:00 sati u Domu DVD-a Gorjani.
Riječ je o manifestaciji koja okuplja kulturno-umjetnička društva s područja Đakovštine, s ciljem očuvanja i prezentacije tradicijske kulturne baštine. Sudionici će se predstaviti izvornim pjesmama, plesovima i narodnim nošnjama karakterističnima za ovaj kraj.
Smotra predstavlja važan dio kulturnog života Đakovštine te doprinosi očuvanju i promicanju folklorne tradicije Slavonije, a ujedno je i kvalifikacijska smotra za 60. Đakovačke vezove.

Pričolovkin festival
2026-05-05 10:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Povodom Dana grada, 5. svibnja 2026. od 10 sati, dvorište GKČ Đakovo, Bana Josipa Jelačića 30
Što sve očekuje vaše mališane i vas na ovogodišnjem Pričolovkinom festivalu? Dan prepun zanimljivih aktivnosti za sve uzraste, radionice, gostovanja dječjih autora, pričaonica, predstava u suradnji s Centar za kulturu Đakovo, glazbeni i plesni nastupi dječjih skupina…
Pričolovkin festival održava se uz potporu Ministarstvo kulture i medija Republike Hrvatske i Grad Đakovo.
Program:

10:00 Svečano otvorenje festivala

10:00 – 19:00 SAJAMSKA PRODAJA KNJIGA
Prodaja dječjih knjiga i slikovnica po promotivnim cijenama.

10:30 IVANA ANTOLOVIĆ, pripovjedačica – U ZAGRLJAJU PRIČA
Koliko su priče čarobne, lijepe i tople ispričat će nam pripovjedačica Ivana Antolović!
Pripovjedni nastup zamišljen je kao interaktivno i maštovito pripovijedanje prilagođeno predškolcima i učenicima nižih razreda osnovne škole.

10:00 – 12:00 KREATIVNE RADIONICE

15:00 PRIČOLOVKA
Detektiv Pauk: Tko je iz vrta naljutio Krta?
Čitanje slikovnice i kreativna radionica

16:00 ĐURĐICA GATJAL, predstavljanje slikovnice TAMO GDJE PRIJATELJSTVO POČINJE
Slikovnica terapeutskih priča za djecu potiče na snažno promišljanje, razvija empatiju, upoznaje djecu s osnovnim i složenim emocijama, razvija maštu i kreativnost te nas uči usvajanju i razvoju vrlina, a svojim sretnim završetkom stvara osjećaj zadovoljstva i mira u svakom djetetu.

17:00 Lutkarska predstava DOKTOR OD ŽIVOTINJICA, Teatar Gavran
Suradnja s Centrom za kulturu Đakovo
Priča ove zanimljive predstave je jednostavna, nježna i zabavna. U ordinaciju šarmantnog i šašavog veterinara na pregled dolaze mladi pas Pipo i mladi mačak Žac zbog zdravstvenih problema i problema u uzajamnoj komunikaciji. Autor ovog igrokaza je Miro Gavran, najizvođeniji hrvatski kazališni pisac u zemlji i inozemstvu.

18:30 GLAZBENO PLESNI PROGRAM
Đakovačke mažoretkinje, ritmika i jazz dance KUD-a „Sklad“, DV Đakovo, Zumba kids i Mažoretkinje KUD-a Sloga Satnica Đakovačka.

Dvorište našeg djetinjstva: izložba fotografija Tie Ćosić
2026-05-07 17:00 - 18:00 | Osnovna škola “Vladimir Nazor”, Ulica kralja Tomislava 18, Đakovo, 31400, Croatia (Local Name: Hrvatska)
Posjetite prvu samostalnu izložbu fotografija učenice osmog razreda Tie Ćosić pod nazivom Dvorište našeg djetinjstva održat će se 7. svibnja 2026. u 17 sati.
Lokacija: Školska knjižnica OŠ “Vladimir Nazor” Đakovo.
Izložba je organizirana u okviru projekta “Iza zidova”.
Organizator izložbe: Osnovna škola “Vladimir Nazor” Đakovo,
Foto-kino klub Đakovo.

Predavanje o stresu
2026-05-08 19:00 - 20:00 | Gradsko društvo Crvenog križa Đakovo, Hrvatski Crveni križ, Đakovo, Hrvatska, 31400, Croatia (Local Name: Hrvatska)
Osjećate li stres i pitate se kako ga prepoznati i uspješno prevladati?
Udruga „Terra Panonika“, u suradnji s Gradskim društvom Crvenog križa Đakovo, poziva vas na zanimljivo i korisno predavanje na temu stresa.
Predavanje će održati Martina Špaček, dipl. psih.-prof., univ. spec. klin. psych., koja će vam približiti načine prepoznavanja stresa te ponuditi konkretne savjete kako se s njim nositi u svakodnevnom životu.
📅 Kada? 08.05.2026. u 19:00 sati
📍 Gdje? U prostorijama GD Crvenog križa Đakovo
Projekt financira Hrvatska psihološka komora.
Foto: ilustracija/Unsplash

Otvorenje izložbe "Sinergija pogleda u oku umjetnice"
2026-05-08 19:00 - 21:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Povodom Dana Grada Đakova Muzej Đakovštine ima čast pozvati Vas na otvorenje retrospektivne izložbe Anice Popović pod nazivom Sinergija pogleda u oku umjetnice u petak 8. svibnja 2026. godine u 19:00 sati.
Izložba donosi presjek umjetničina stvaralaštva u kojem se prepoznatljivo isprepliću pejzaži i portreti kao dvije temeljne osi njezina rada. Slavonski krajolik u njezinim djelima nije tek motiv, nego prostor osobne meditacije i pripadnosti dok portreti postaju zapisi susreta – tihi dijalozi između promatrača i prikazanog. Kroz široku paletu i suptilne pomake između realističkog prikaza i reducirane forme, Popović razvija intiman, smiren i promišljen likovni rukopis.
Anica Popović (r. 1950., Josipovac Punitovački) dugogodišnja je likovna pedagoginja i slikarica. Nakon obrazovanja iz likovne pedagogije na Višoj pedagoškoj školi u Novome Sadu, desetljećima djeluje kao nastavnica istodobno razvijajući vlastiti slikarski izraz.
Ova izložba ujedno potvrđuje kontinuitet zrelosti autoričina izraza, oblikovanog dugogodišnjim iskustvom, pedagoškim radom i trajnom vezanošću uz prostor i ljude koji je okružuju.
Izložbu sufinancira Grad Đakovo i Ministarstvo kulture i medija.
Foto: Grad Đakovo

4. memorijalni koncert „Bećarinama za dušu“
2026-05-08 19:00 - 22:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
U organizaciji KUD-a Tena održat će se 4. memorijalni koncert „Bećarinama za dušu“, u petak, 8. svibnja 2026. godine s početkom u 19:00 sati u dvorani Centra za kulturu Đakovo.
Program koncerta okupit će brojne izvođače i čuvare tradicijske glazbe i bećarca, a publika će imati priliku uživati u nastupima pjevačkih skupina i svirača na tradicijskim instrumentima.
U programu sudjeluju:
* ŽPS „Vranovke“
* MPS „Rakijaši“
* MPS „Baće“
* MPS „Drenjanci“
* MPS „Baće iz Bošnjaka“
* svirači na tradicijskim instrumentima – gajde
* MVS „Bećarine“

Breathwork Detox radionica
2026-05-08 20:00 - 22:00 | Healthy Fit, Fitness centar - Healthy fit, Đakovo, Hrvatska, 31400, Croatia (Local Name: Hrvatska)
Ima li neka emocija koju osjećaš i koja tinja, a ne daješ joj da se pokaže? Jer možda se to ne treba pokazivati, nije pristojno, nije fino, dame to ne rade, dečki su snažni, to se ne radi, nitko to ne radi, svi se mogu kontrolirati pa trebaš i ti… (prepoznaješ li koji od svojih obrazaca?)
Ako je odgovor da, onda je ova radionica pun pogodak za tebe!
📅 8. 5. 2026., od 20 h
📍 Healthy Fit, Đakovo (Joze Ivakića 16)
Kroz vođeni Breathwork Detox proces, potpomognut coaching vježbama imat ćeš priliku otpustiti nakupljeni stres, napetost i emocije koje su ostale zarobljene u tijelu.
Uz to, čeka vas i jedna nova tehnika disanja kao iznenađenje
Tehnika koja će ti pomoći još dublje zaroniti u sebe i osloboditi ono što više ne trebaš nositi.
Ovo je tvoj siguran prostor u kojem si daješ dozvolu osjećati što god želiš bez osude, procjene i ocjene! I pokazati to te izbaciti ako te sputava i koči.
Jer ono što potiskujemo – ne nestaje.
Ali ono što osvijestimo i prodišemo – može se transformirati.

📩 Za prijave i više informacija javi se:
– inbox
– icatic@breathworkdetox.com
– 0989779640 (Viber, WhatsApp, SMS)

Europski dan zajedništva - Mladi stvaraju Europu
2026-05-09 10:00 - 15:00
Povodom obilježavanja Dana Europe održat će se događaj „Europski dan zajedništva – Mladi stvaraju Europu“, 9. svibnja 2026. godine na adresi Ulica pape Pavla II 9.
Cilj događaja je potaknuti zajedništvo, aktivno sudjelovanje mladih te promicanje europskih vrijednosti kroz edukativne i interaktivne aktivnosti.
Program događaja
10:00 – 11:00 Moja Europa u jednoj rečenici
Građani će imati priliku podijeliti svoja razmišljanja i poruke o europskim vrijednostima, zajedništvu i budućnosti Europe.
11:30 – 13:00 Sadnja „Drveta Europe“
Simboličnom sadnjom drveta naglašava se važnost održivog razvoja, očuvanja okoliša i brige za buduće generacije.
13:00 – 15:00 Europski kutak mladih
Održat će se interaktivna izložba učeničkih radova i kreativnih projekata mladih posvećenih europskim temama i zajedništvu.
Organizator događaja je LAG Strossmayer.
Na događaj su pozvani svi zainteresirani građani, mladi i posjetitelji koji žele obilježiti Dan Europe kroz zajedništvo, kreativnost i razmjenu ideja.

Orguljaški koncert u katedrali
2026-05-09 19:30 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U subotu, 9. svibnja u 19:30 sati u katedrali sv. Petra u Đakovu, orguljaški koncert održat će Katarina Lamotte (Javora), inače orguljašica u crkvi St. Vincent u Hendayeu (Francuska).
Koncert organizira Ured za crkvenu glazbu Đakovačko-osječke nadbiskupije. Ulaz je slobodan.
Foto: Đakovačko-osječka nadbiskupija

RETROSPEKTIVA 24. i 25. izložbe fotografija autora OBŽ
2026-05-11 19:00 - 21:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Izložba fotografija autora Osječko – baranjske županije, u organizaciji Fotokluba Osijek, vjerojatno je jedan od najvažnijih vizualnih događaja u regiji. Visoka kvaliteta radova koji pristižu svake godine govori o snažnoj fotografskoj sceni u županiji. Izložba se tradicionalno organizira krajem godine u Osijeku, a za izložbeni prostor do sada su služili umjetnički klubovi, razni izložbeni prostori, umjetnički centri, fakultet. Nakon toga je izložba gostovala u drugim gradovima županije.
Za dan Grada Đakova, FKK Đakovo i Fotoklub Osijek napravili su retrospektivu izložbi iz 2024. i 2025. godine. 80-ak fotografija je postavljeno u “našem” prostoru – predvorju Centra za kulturu Đakovo, gdje će izložba biti otvorena u ponedjeljak, 11. svibnja u 19 sati.

Otvorenje izložbe cjelogodišnjeg projekta OŠ "Ivan Goran Kovačić": „Sat bez kazaljki“
2026-05-13 17:00 - 18:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Osnovna škola „Ivan Goran Kovačić“ poziva sve zainteresirane na otvorenje izložbe cjelogodišnjeg projekta „Sat bez kazaljki“, koje će se održati 13. svibnja 2026. godine u 17:00 sati u Centar za kulturu Đakovo.
Izložba donosi prikaz učeničkih radova nastalih tijekom školske godine kroz temu prošlosti, sadašnjosti i budućnosti, a cilj projekta bio je potaknuti učenike na kreativno promišljanje o vremenu, životu i promjenama koje nas okružuju.
Pozivaju se roditelji, učenici i svi građane da im se pridruže i podrže trud, kreativnost i rad učenika.

15. Dječja Olimpijada DV-a Đakovo
2026-05-14 17:00 - 19:00 | Stadion “Đakovo”, Boškovićeva 17, Đakovo, 31400, Croatia (Local Name: Hrvatska)
HNK Đakovo Croatia i ove je godine domaćin najmlađim sudionicima iz dječjih vrtića s područja grada Đakova koji će, u sklopu 15. Olimpijade dječjih vrtića, odmjeriti snage u raznim sportskim disciplinama.
Početak u 17:00 sati
Stadion “Đakovo”, Boškovićeva 17, Pazarište
Očekuje nas dan ispunjen dječjim osmijesima, sportskim duhom i veselom atmosferom, uz natjecanja u kojima će najmlađi pokazati svoju spretnost, timski duh i ljubav prema sportu.
Pozivaju se roditelji, bake i djedovi te sve sugrađanke i sugrađani da svojim dolaskom podrže male sportaše i budu dio ovog posebnog događaja.

Predstava Pčelice – Teatar To Go & Gradsko kazalište Joza Ivakića Vinkovci
2026-05-14 18:00 - 19:00 | Centar za kulturu Đakovo, Centar za kulturu Đakovo, Đakovo, Hrvatska, 314000, Croatia (Local Name: Hrvatska)
Predstava “Pčelice” koristi humor, glazbu i scenski pokret kako bi se bavila ozbiljnom temom: opstankom pčela i njihovim značajem za ljude i prirodni svijet. U središtu priče nalaze se trutovi Brzi i Medeni te radilica Propolisa, a radnja se temelji na pitanju: što bi se dogodilo kada bi u košnici ostali samo trutovi? Radnja se vrti oko teme što bi se dogodilo kad bi u košnici ostali samo trutovi. Bi li život, cvijeće i med još uvijek postojali? Dizajn predstave temelji se na konceptu slapstick komedije, koji naglašava glazbene elemente, situacijsku komediju i fizički pokret. Djeca mogu aktivno pratiti, smijati se i zabavljati dok uče važne informacije o pčelama i prirodnoj ravnoteži zahvaljujući ovoj metodi. Umjetnički cilj je pružiti jasnu poruku o značaju pčela, istovremeno uključujući dinamiku kazališne produkcije.
Zabavna i poučna predstava pomaže kulturnom, ekološkom i obrazovnom rastu djece. Potiče ekološku svijest, potiče razmišljanje o značaju pčela u svakodnevnom životu i prenosi ideju da čak i najsitniji organizmi igraju značajnu ulogu u održavanju prirodne ravnoteže na način koji je razumljiv i privlačan djeci. Podiže svijest o potrebi očuvanja okoliša i prirodnih resursa, a istovremeno predstavlja aktualno i globalno pitanje.
Autor i redatelj: Goran Smoljanović
Dramaturgija: Marta Maria Mekovec de Carvalho Pokupić
Igraju: Martina Terzić, Ivan Pokupić i Goran Smoljanović
Glazba: Ervin Lustig
Vizualni identitet i lutke: Zoe Špehar
Scenografija: Dražen Matijašević
Koprodukcija: Gradsko kazalište Joza Ivakić Vinkovci i Teatar To Go
Trajanje: 40 minuta
Uzrast: 3+
Cijena ulaznice: 6 EUR (djeca do 4 godine besplatno)
Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan predstave od 16 sati na blagajni Centra za kulturu Đakovo.

Dan škole OŠ Josipa Antuna Ćolnića
2026-05-15 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
U petak, 15. svibnja 2026. OŠ Josipa Antuna Ćolnića obilježava 45. Dan škole.
U 8 sati izaslanstvo Škole obići će grobove preminulih djelatnika Škole na đakovačkom groblju.
U prijepodnevnim satima u vanjskim prostorima matične i područnih škola će se održati sportska natjecanja.
U 17:00 sati u školskoj sportskoj dvorani je svečana priredba povodom Dana škole. Glazbeno-scenski program akademije u cijelosti su, kao i svake godine pripremili učenici i nastavnici škole. Tema priredbe je Stazama djetinjstva.
Najboljim učenicima bit će uručene pohvale i nagrade. Ove godine, prema odluci Učiteljskog vijeća, nagrade za odličan uspjeh i uzorno vladanje ostvareno tijekom osmogodišnjeg školovanja u Ćolnićevoj školi primit će tridesetero (30) učenika.
Pohvale i nagrade primit će pojedinci i skupine, za zapažene rezultate na županijskim natjecanjima i smotrama.
Ističemo:

osvojeno 3. mjesto na Državnom natjecanju iz košarke 3×3 za dječake;
sudjelovanje na Državnoj smotri LiDraNo u kategoriji pojedinačnog dramskog izraza;
osvojeno 5. mjesto na Državnom natjecanju iz odbojke za djevojčice;
prijedlog za Državnu smotru LidraNo u kategorijama skupnog dramskog izraza, radijskog izraza i školskog lista;
osvojeno 3. mjesto na županijskom natjecanju iz tehničke kulture;
osvojeno 4. mjesto na međužupanijskom natjecanju mladeži Hrvatskog crvenog križa;
osvojena 4. mjesta na županijskim natjecanjima iz biologije i geografije;
osvojena 5. mjesto na županijskim natjecanjima iz hrvatskog jezika i tehničke kulture;
sudjelovanje na ukupno 11 županijskih i 5 državnih natjecanja iz sporta.

Promocija zbirke „Formula za sreću“
2026-05-15 18:00 - 20:00 | Gradska knjižnica i čitaonica Đakovo, Gradska knjižnica i čitaonica Đakovo, Đakovo, Hrvatska, 31400, Croatia (Local Name: Hrvatska)
U Gradskoj knjižnici i čitaonici Đakovo održat će se promocija zbirke poezije „Formula za sreću“ autorice Slavice Cvitanušić, u petak, 15. svibnja 2026. godine s početkom u 18:00 sati.
Posjetitelji će imati priliku upoznati autoricu i njezin poetski rad kroz razgovor o inspiraciji, stvaralaštvu i temama koje zbirka donosi. Program promocije moderirat će Marija Purgar i Silvija Portner.
Događaj će se održati u prostoru Gradske knjižnice i čitaonice Đakovo, na adresi Ulica bana Josipa Jelačića 30, Đakovo.

PLAF 2026 – 4. Revija planinarskog dokumentarnog filma
2026-05-15 18:00 - 22:30 | Kralja Tomislava13, Ulica kralja Tomislava 18, Đakovo, 31400, Croatia (Local Name: Hrvatska)
U organizaciji Planinarskog društva Đakovo i Foto kino kluba Đakovo održat će se PLAF 2026 – 4. Revija planinarskog dokumentarnog filma, u petak, 15. svibnja 2026. godine u kino dvorani Centra za kulturu Đakovo, na adresi Kralja Tomislava 13.
Program donosi projekcije planinarskih dokumentarnih filmova, prikaz nagrađenih ostvarenja te dodjelu priznanja i nagrada autorima. Revija se održava u sklopu obilježavanja Dana grada.
Program
18:00 Otvorenje PLAF2026
18:10 Prva projekcija
Prikaz pohvaljenih i ostalih filmova
19:50 Pauza
20:00 Druga projekcija
Prikaz nagrađenih filmova uz dodjelu nagrada i priznanja.
Svi filmovi nakon održavanja revije bit će dostupni online u ograničenom vremenskom razdoblju.

Razgovor s Vladimirom Matokovićem
2026-05-15 19:00 - 21:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Muzej Đakovštine Đakovo poziva sve zainteresirane na “Razgovor s Vladimirom Matokovićem”, koji će se održati u petak, 15. svibnja 2026. godine s početkom u 19 sati.
Vladimir Matoković ovogodišnji je dobitnik povelje zahvalnosti Grada Đakova za doprinos društvenom i kulturnom životu grada, a ovom će prilikom predstaviti svoj dugogodišnji rad na očuvanju baštine te dio svoje bogate privatne zbirke.

Predstavljanje knjige Biljane Ćulafić: "Dnevnik psihoterapeuta"
2026-05-16 18:30 - 20:00 | Caffe bar “Black & White”, Caffe bar "Black & White", Đakovo, Hrvatska, 31400, Croatia (Local Name: Hrvatska)
O knjizi će govoriti Maja Bošnjak (NLP Coach) i autorica Biljana Ćulafić.

Predstavljanje knjige "Amerika, klinci i tanki živci"
2026-05-20 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
ROĐENI ĐAKOVČANIN, DRAŽEN NENADIĆ, odjenuo je „figurativnu pregaču” i preuzeo zadaću koju tradicionalno najčešće preuzima žena.
Emocionalna stanja koja prolazi svaka žena u takvoj ulozi ovog je puta iskusio muškarac. Bijeg od svakodnevne rutine – kuhanje, čišćenje, presvlačenje pelena, hranjenje, uspavljivanje – bilo je vođenje dnevnika koji je poslužio kao predložak za ovu ŽIVOTNU, ZANIMLJIVU I DUHOVITU KNJIGU.

Proljetni sajam u Bučju Gorjanskom
2026-05-22 16:00 - 19:00 | Bučje Gorjansko
Udruga Fenix organizira Proljetni sajam koji će se održati 22. svibnja 2026. godine s početkom u 16:00 sati u Bučju Gorjanskom.
Posjetitelje očekuje bogata ponuda domaćih proizvoda, rukotvorina i gastro specijaliteta. Na sajmu će svoje proizvode predstaviti OPG-ovi, obrti, udruge i ostali izlagači s raznovrsnom ponudom: med i proizvodi od meda, domaće rakije i likeri, sirevi, sapuni od kozjeg mlijeka, cvijeće, rukotvorine i unikatni proizvodi
U gastro ponudi moći ćete uživati u ukusnim hamburgerima i osvježavajućim pićima, a večernje sate upotpunit će zabavni program.
Svi zainteresirani izlagači mogu se prijaviti na broj: 095/559-0358
